**PRAVILNIK O POLAGANJU ISPITA ZA STJECANJE ZVANJA SLUŽBENIKA PRAVOSUDNE POLICIJE U ZATVORSKOM SUSTAVU**

# **I. UVODNE ODREDBE**

## **Sadržaj**

### **Članak 1.**

(1) Ovim Pravilnikom propisuju se područja ispitivanja na ispitu za stjecanja zvanja službenika pravosudne policije u zatvorskom sustavu (u daljnjem tekstu: Ispit), razvoj i izrada ispitnih materijala koji se odnose na specifikacije sadržaja i načina ispitivanja, na ispitne zadatke i pitanja pojedinih područja ispitivanja te vođenje evidencije o polaganju ispita za stjecanja zvanja službenika pravosudne policije u zatvorskom sustavu (u daljnjem tekstu: Evidencija o ispitima), obrazac i način izdavanja potvrde o položenom Ispitu.

(2) Izrazi koji imaju rodno značenje korišteni u ovom Pravilniku odnose se jednako na muški i ženski rod.

## Tijelo nadležno za razvoj i provedbu Ispita

### Članak 2.

Središnji ured za zatvorski sustav obavlja stručne i administrativne poslove koordinacije razvoja ispitnih materijala te organizira provedbu Ispita na središnjoj razini.

# **II. SADRŽAJ I NAČIN POLAGANJA ISPITA**

## **Razine Ispita i način polaganja Ispita**

### **Članak 3.**

(1) Ispit se polaže za I., II. ili III. razinu, ovisno o razini završenog obrazovanja službenika koji polaže Ispit te unutar svake razine za određeni stupanj ovisno o vrsti osobnog zvanja u toj razini utvrđenog uredbom koja propisuje zvanja, znakovlje i uvjete stjecanja zvanja službenika pravosudne policije u zatvorskom sustavu.

(2) Razine i stupnjevi Ispita jesu:

I. razina za službenike pravosudne policije sa završenom razinom obrazovanja 7.1.sv ili 7.1.st HKO-a:

- stupanj 1. glavni nadzornik pravosudne policije

- stupanj 2. samostalni nadzornik pravosudne policije.

II. razina za službenike pravosudne policije sa završenom razinom obrazovanja 6.sv. i 6.st. HKO-a:

- stupanj 1. viši nadzornik pravosudne policije

- stupanj 2. nadzornik pravosudne policije.

III. razina za službenike pravosudne policije sa završenom razinom obrazovanja 4.1. i 4.2. HKO-a:

- stupanj 1. narednik pravosudne policije

- stupanj 2. stariji pravosudni policajac

- stupanj 3. pravosudni policajac

- stupanj 4. mlađi pravosudni policajac.

(3) Ispit se polaže usmeno pred Ispitnim povjerenstvom (u daljnjem tekstu: Povjerenstvo).

## **Predmeti i područja ispitivanja**

### **Članak 4.**

1. Ispit I., II. ili III. razine sastoji se od sljedećih predmeta ispitivanja:
2. Poslovi i postupanje pravosudne policije
3. Sustav izvršavanja kazne zatvora
4. Izvršavanje kazneno-pravnih sankcija u zatvorskom sustavu i mjere istražnog zatvora
5. Uloga pravosudne policije u tretmanu osoba lišenih slobode.

(2) Za svaki predmet ispitivanja za pojedinu razinu Ispita, određena su područja ispitivanja.

(3) Područja ispitivanja i broj pitanja sastavni su dio ovoga Pravilnika.

## **Pravni izvori i literatura te informacije bitne za polaganje Ispita**

### **Članak 5.**

Pravni izvori i literatura za pripremu Ispita za pojedine predmete ispitivanja te druge informacije važne za pripremu kandidata objavljuju se na mrežnim stranicama ministarstva nadležnog za poslove pravosuđa.

# **III. POSTUPAK POLAGANJA ISPITA**

## **Prijavljivanje kandidata**

### **Članak 6.**

Na postupak prijave kandidata za Ispit, odobravanje polaganja Ispita, pristupanje Ispitu vrednovanje rezultata i ponavljanje Ispita primjenjuju se odredbe uredbe koja propisuje zvanja, znakovlje i uvjete stjecanja zvanja službenika pravosudne policije u zatvorskom sustavu.

## **Sadržaj prijave kandidata**

### **Članak 7.**

(1) Prijava kandidata sadrži sljedeće podatke:

1. datum prijavljivanja

2. naziv zvanja i razina za koju se prijavljuje Ispit

3. ime i prezime kandidata

4. osobni identifikacijski broj (OIB)

5. datum rođenja

6. mjesto rođenja i država rođenja

7. spol

8. naziv tijela zatvorskog sustava

9. naziv trenutnog osobnog zvanja i datum postavljenja u isto

10. naziv radnog mjesta na koje je kandidat raspoređen i puni naziv ustrojstvene jedinice

11. završena razina obrazovanja, naziv struke i datum stjecanja istog

12. datum početka rada na radnom mjestu.

(2) Ukoliko kandidat ne ispuni pravilno prijavu ili je ista nepotpuna, upravitelj tijela u zatvorskom sustavu će pozvati kandidata da u primjerenom roku istu ispravi ili dopuni, a ukoliko kandidat to ne učini, smatrat će se da je odustao od podnošenja prijave za polaganje Ispita.

## **Utvrđivanje ispunjavanja uvjeta i obavještavanje kandidata**

### **Članak 8.**

(1) Upravitelj tijela u zatvorskom sustavu utvrđuje ispunjava li kandidat propisane uvjete za polaganje Ispita.

(2) Upravitelj tijela u zatvorskom sustavu pravilno i potpuno ispunjenu prijavu za polaganje Ispita, uz svoju suglasnost, prosljeđuje Središnjem uredu za zatvorski sustav, najkasnije 15 dana od dana podnošenja prijave.

(3) Upravitelj tijela u zatvorskom sustavu uz suglasnost dostavlja i dokaze uz pisano obrazloženje o ispunjavanju uvjeta kandidata koji je podnio prijavu ili dokaze uz pisano obrazloženje uskrate davanja suglasnosti.

(4) Ukoliko tajnik Povjerenstva utvrdi da je potrebna dopuna ili ispravak dokumentacije iz stavka 2. i 3. po pozivu upravitelj tijela u zatvorskom sustavu dužan je u primjerenom roku istu ispraviti ili dopuniti.

(5) Po donošenju odluke ravnatelja upravne organizacije nadležne za zatvorski sustav tajnik Povjerenstva o terminu i mjestu polaganja Ispita obavještava kandidata putem tijela u zatvorskom sustavu u kojem je kandidat zaposlen.

## **Obveze tajnika Povjerenstva za vrijeme provođenja Ispita**

### **Članak 9.**

Tajnik Povjerenstva ima obvezu:

– provjeriti identitet kandidata koji je došao na polaganje Ispita te utvrditi okolnosti iz članka 10. stavak 1. ovog Pravilnika

– upoznati kandidata s njegovim pravima i obvezama (način ponašanja za vrijeme Ispita i u kojim slučajevima će se Ispit prekinuti, članak 11. i 12. ovog Pravilnika)

– zabilježiti u Zapisnik tijek Ispita i rezultate Ispita, zabilježiti koji su kandidati pristupili, odnosno nisu pristupili Ispitu, koji je kandidat opomenut zbog nedozvoljenog ponašanja, za kojeg kandidata je Ispit prekinut, te ostale posebnosti koje su se dogodile tijekom provedbe Ispita.

## **Pristupanje Ispitu**

### **Članak 10.**

(1) Kandidati se moraju okupiti pred ispitnom prostorijom najkasnije 15 minuta prije početka Ispita u službenoj odori te moraju poštivati odredbe o izgledu službenika pravosudne policije propisane pravilnikom koji propisuje poslove osiguranja u zatvorskom sustavu.

(2) Ukoliko kandidat na Ispit ne pristupi u roku iz stavka 1. ovog članka u službenoj odori ili pritom ne poštuje odredbe o izgledu službenika pravosudne policije propisane pravilnikom koji propisuje poslove osiguranja u zatvorskom sustavu smatra se da nije položio Ispit, o čemu se obavještava upravitelj tijela u zatvorskom sustavu u kojem je kandidat zaposlen.

(3) Kandidat ne može pristupiti Ispitu za vrijeme privremene nesposobnosti za rad, rodiljnog ili roditeljskog dopusta, udaljenja iz službe ili neplaćenog dopusta.

(4) Kandidat tijekom Ispita ne smije koristiti niti imati u blizini mjesta na kojem polaže Ispit mobilni telefon, druge elektroničke audio i video uređaje niti pisane materijale.

## **Nedozvoljena ponašanja kandidata**

### **Članak 11.**

(1) Nedozvoljena ponašanja kandidata na Ispitu su:

1. nepridržavanje uputa tajnika Povjerenstva i predsjednika Povjerenstva

2. ometanje tijeka Ispita

3. posjedovanje ili korištenje nedopuštenih pomagala

4. nedolazak u službenoj odori.

(2) Mjere koje se izriču u slučajevima utvrđenoga nedozvoljenog ponašanja jesu:

a) opomena – kao upozorenje kod prvoga primijećenoga nedozvoljenoga ponašanja od točke 1. do 3. stavka 1. ovog članka

b) prekid Ispita nakon ponavljanja nedozvoljenog ponašanja od točke 1. do 3. stavka 1. ovog članka

c) prekid Ispita u slučaju točke 4. stavka 1. ovog članka.

## **Prekid Ispita**

### **Članak 12.**

Ako kandidat koji je pristupio polaganju Ispita, iz zdravstvenih razloga ili psihofizičkog stanja u kojem se nalazi ili drugog razloga odustane od započetog polaganja Ispita, tajnik Povjerenstva u Zapisnik o provođenju ispita unosi napomenu da je Ispit prekinut, uz navođenje razloga zbog kojih je Ispit prekinut te se smatra da kandidat Ispit nije položio.

## **Ispit nije položen**

### **Članak 13.**

(1) Kandidat kojem je izrečena mjera prekida Ispita iz članka 11. stavka 2. točke b. ili točke c. ovog Pravilnika, bit će udaljen s Ispita te će se smatrati da nije položio Ispit.

(2) Smatrat će se da nije položio Ispit kandidat koji nije pristupio polaganju Ispita niti je Ispit odgodio, kao i kandidat koji je pristupio polaganju Ispita i tijekom njegovog trajanja odustao.

## **Rezultati Ispita**

### **Članak 14.**

(1) Rezultat iz pojedinog predmeta Ispita ocjenjuju se ocjenom „ položio“ ili „nije položio“.

(2) Ispit se smatra položenim ako je kandidat uspješno položio sve predmete ispitivanja.

# **IV. EVIDENCIJE**

## **Evidencije o Ispitima**

### **Članak 15.**

(1) Ustrojstvena jedinica nadležna za poslove osiguranja Središnjem uredu za zatvorski sustav ministarstva nadležnog za poslove pravosuđa vodi Evidenciju o Ispitima.

(2) Evidencija o Ispitima može se voditi i u digitalnom obliku koji omogućava mrežni unos, obradu i prikaz pohranjenih podataka.

## **Sadržaj Evidencije o Ispitima**

### **Članak 16.**

Evidencija o Ispitima sadrži:

1. redni/identifikacijski broj pod kojim se kandidat vodi u Evidenciji Ispita

2. klasifikacijsku oznaku predmeta

3. o kandidatu (ime i prezime, OIB, dan, mjesec, godina, mjesto i država rođenja, spol, razina obrazovanja, naziv struke, datum stjecanja istog, radno mjesto i trenutno zvanje)

4. naziv tijela zatvorskog sustava u kojem kandidat radi

5. zvanje za koje kandidat polaže Ispit uz naznaku razine i stupnja Ispita

6. redni broj polaganja Ispita

7. datum polaganja Ispita

8. popravni Ispit (datum i područje)

9. odgoda Ispita (broj i datum)

10. ocjena

11. izdana potvrda o položenom Ispitu i datum izdavanja

12. bilješke o kandidatu i posebnostima vezanim uz polaganje Ispita.

## **Zaštita osobnih podataka**

### **Članak 17.**

(1) Na mjere, sredstva i uvjete osiguranja, pohranjivanja i zaštite podataka u Evidencijama o Ispitima primjenjuju se propisi kojima se uređuje zaštita osobnih podataka i informacijska sigurnost.

(2) Podaci iz Evidencije o Ispitima čuvaju se sukladno propisima koji uređuju čuvanje i zaštitu arhivskog gradiva.

## Potvrda

### Članak 18.

(1) O položenom Ispitu Središnji ured nadležan za zatvorski sustav izdaje potvrdu.

(2) Potvrda o položenom Ispitu izdaje se na obrascu T-1, propisanom i tiskanom uz ovaj Pravilnik.

(3) Potvrdu o položenom Ispitu potpisuje predsjednik Povjerenstva.

(4) Podaci u obrascu Potvrde o položenom Ispitu ispisuju se iz Evidencije o Ispitima.

(5) Potvrda o položenom Ispitu izrađuje se u četiri primjerka, od kojih se dva primjerka dostavljaju tijelu u zatvorskom sustavu, od čega jedan primjerak tijelo u zatvorskom sustavu uručuje kandidatu.

# **V. PRIJELAZNE I ZAVRŠNE ODREDBE.**

## **Stupanje na snagu**

### **Članak 19.**

Ovaj Pravilnik stupa na snagu osmoga dana od dana objave u „Narodnim novinama“.

Klasa:

Urbroj:

Zagreb,

Ministar, Damir Habijanv. r.

# **PODRUČJA ISPITIVANJA POJEDINIH PREDMETA ISPITIVANJA I BROJ PITANJA ZA I., II. i III. RAZINU I STUPNJEVE ISPITA**

## 1. PREDMET: Poslovi i postupanje pravosudne policije

### 1.1. Razina I.

#### 1.1.1. Stupanj 1. glavni nadzornik pravosudne policije – broj pitanja 10

Iz predmeta Poslovi i postupanje pravosudne policije na razini I. provjerava se znanje kandidata u 9 područja ispitivanja:

1. Poslovi i način obavljanja poslova službenika pravosudne policije, odnosno osiguranja u zatvorskom sustavu.
2. Postupanja službenika pravosudne policije u obavljanju poslova osiguranja u zatvorskom sustavu.
3. Praćenje provedbe i opseg praćenja provedbe obavljanja poslova osiguranja, pravosudne policije u zatvorskom sustavu.
4. Dužnosti i zabrane službenika pravosudne policije.
5. Odgovornost za povrede službene dužnosti službenika pravosudne policije.
6. Red i sigurnost u kaznenim tijelima, sredstva prisile i način primjene sredstava prisile u pravosudnoj policiji.
7. Odora i nošenje odore službenika pravosudne policije, vrste naoružanja i opreme službenika pravosudne policije, izgled službenika pravosudne policije, izgled i oprema službenih vozila – specijalnih vozila i vozila za obavljanje redovne djelatnosti kaznenih tijela.
8. Službena iskaznica i službena značka ovlaštenih službenih osoba pravosudne policije.
9. Osobna zvanja službenika pravosudne policije, funkcionalno zvanje radnog mjesta i načini postavljanja u zvanja.

#### 1.1.2. Stupanj 2. samostalni nadzornik pravosudne policije – broj pitanja 9

Iz predmeta Poslovi i postupanje pravosudne policije na razini I. provjerava se znanje kandidata u 8 područja ispitivanja:

1. Poslovi i način obavljanja poslova službenika pravosudne policije, odnosno osiguranja u zatvorskom sustavu.
2. Postupanja službenika pravosudne policije u obavljanju poslova osiguranja u zatvorskom sustavu.
3. Praćenje provedbe i opseg praćenja provedbe obavljanja poslova osiguranja, pravosudne policije u zatvorskom sustavu.
4. Dužnosti i zabrane službenika pravosudne policije.
5. Odgovornost za povrede službene dužnosti službenika pravosudne policije.
6. Red i sigurnost u kaznenim tijelima, sredstva prisile i način primjene sredstava prisile u pravosudnoj policiji.
7. Odora i nošenje odore službenika pravosudne policije, vrste naoružanja i opreme službenika pravosudne policije, izgled službenika pravosudne policije, izgled i oprema službenih vozila – specijalnih vozila i vozila za obavljanje redovne djelatnosti kaznenih tijela.
8. Službena iskaznica, službena značka ovlaštenih službenih osoba pravosudne policije i osobna zvanja službenika pravosudne policije.

### 2.2. Razina II.

#### 2.2.1. Stupanj 1. viši nadzornik pravosudne policije – broj pitanja 8

Iz predmeta Poslovi i postupanje pravosudne policije na razini II. provjerava se znanje kandidata u 7 područja ispitivanja:

1. Poslovi osiguranja u zatvorskom sustavu, način obavljanja poslova osiguranja i postupanja službenika pravosudne policije u obavljanju poslova osiguranja u zatvorskom sustavu.
2. Praćenje provedbe i opseg praćenja provedbe obavljanja poslova osiguranja, pravosudne policije u zatvorskom sustavu.
3. Dužnosti i zabrane službenika pravosudne policije.
4. Odgovornost za povrede službene dužnosti službenika pravosudne policije.
5. Red i sigurnost u kaznenim tijelima, sredstva prisile i način primjene sredstava prisile u pravosudnoj policiji.
6. Odora i nošenje odore službenika pravosudne policije, vrste naoružanja i opreme službenika pravosudne policije, izgled službenika pravosudne policije, izgled i oprema službenih vozila – specijalnih vozila i vozila za obavljanje redovne djelatnosti kaznenih tijela.
7. Službena iskaznica, službena značka ovlaštenih službenih osoba pravosudne policije i osobna zvanja službenika pravosudne policije.

#### 2.2.2. Stupanj 2. nadzornik pravosudne policije – broj pitanja 7

Iz predmeta Poslovi i postupanje pravosudne policije na razini II. provjerava se znanje kandidata u 7 područja ispitivanja:

1. Poslovi osiguranja u zatvorskom sustavu, način obavljanja poslova osiguranja i postupanja službenika pravosudne policije u obavljanju poslova osiguranja u zatvorskom sustavu.
2. Praćenje provedbe i opseg praćenja provedbe obavljanja poslova osiguranja, pravosudne policije u zatvorskom sustavu.
3. Dužnosti i zabrane službenika pravosudne policije.
4. Odgovornost za povrede službene dužnosti službenika pravosudne policije.
5. Red i sigurnost u kaznenim tijelima, sredstva prisile i način primjene sredstava prisile u pravosudnoj policiji.
6. Odora i nošenje odore službenika pravosudne policije, vrste naoružanja i opreme službenika pravosudne policije, izgled službenika pravosudne policije, izgled i oprema službenih vozila – specijalnih vozila i vozila za obavljanje redovne djelatnosti kaznenih tijela.
7. Službena iskaznica, službena značka ovlaštenih službenih osoba pravosudne policije i osobna zvanja službenika pravosudne policije.

### 2.3. Razina III.

#### 2.3.1. Stupanj 1. narednik pravosudne policije – broj pitanja 6

Iz predmeta Poslovi i postupanje pravosudne policije na razini II. provjerava se znanje kandidata u 6 područja ispitivanja:

1. Poslovi osiguranja u zatvorskom sustavu, način obavljanja poslova osiguranja i postupanja službenika pravosudne policije u obavljanju poslova osiguranja u zatvorskom sustavu.
2. Dužnosti i zabrane službenika pravosudne policije.
3. Odgovornost za povrede službene dužnosti službenika pravosudne policije.
4. Red i sigurnost u kaznenim tijelima, sredstva prisile i način primjene sredstava prisile u pravosudnoj policiji.
5. Odora i nošenje odore službenika pravosudne policije, vrste naoružanja i opreme službenika pravosudne policije, izgled službenika pravosudne policije, izgled i oprema službenih vozila – specijalnih vozila i vozila za obavljanje redovne djelatnosti kaznenih tijela.
6. Službena iskaznica, službena značka ovlaštenih službenih osoba pravosudne policije i osobna zvanja službenika pravosudne policije.

#### 2.3.2. Stupanj 2. stariji pravosudni policajac – broj pitanja 5

Iz predmeta Poslovi i postupanje pravosudne policije na razini II. provjerava se znanje kandidata u 6 područja ispitivanja:

1. Poslovi osiguranja u zatvorskom sustavu, način obavljanja poslova osiguranja i postupanja službenika pravosudne policije u obavljanju poslova osiguranja u zatvorskom sustavu.
2. Dužnosti i zabrane službenika pravosudne policije.
3. Odgovornost za povrede službene dužnosti službenika pravosudne policije.
4. Red i sigurnost u kaznenim tijelima, sredstva prisile i način primjene sredstava prisile u pravosudnoj policiji.
5. Odora i nošenje odore službenika pravosudne policije, vrste naoružanja i opreme službenika pravosudne policije, izgled službenika pravosudne policije, izgled i oprema službenih vozila – specijalnih vozila i vozila za obavljanje redovne djelatnosti kaznenih tijela.
6. Službena iskaznica, službena značka ovlaštenih službenih osoba pravosudne policije i osobna zvanja službenika pravosudne policije.

#### 2.3.3. Stupanj 3. pravosudni policajac – broj pitanja 4

Iz predmeta Poslovi i postupanje pravosudne policije na razini II. provjerava se znanje kandidata u 6 područja ispitivanja

1. Poslovi osiguranja u zatvorskom sustavu, način obavljanja poslova osiguranja i postupanja službenika pravosudne policije u obavljanju poslova osiguranja u zatvorskom sustavu.
2. Dužnosti i zabrane službenika pravosudne policije.
3. Odgovornost za povrede službene dužnosti službenika pravosudne policije.
4. Red i sigurnost u kaznenim tijelima, sredstva prisile i način primjene sredstava prisile u pravosudnoj policiji.
5. Odora i nošenje odore službenika pravosudne policije, vrste naoružanja i opreme službenika pravosudne policije, izgled službenika pravosudne policije, izgled i oprema službenih vozila – specijalnih vozila i vozila za obavljanje redovne djelatnosti kaznenih tijela.
6. Službena iskaznica, službena značka ovlaštenih službenih osoba pravosudne policije i osobna zvanja službenika pravosudne policije.

#### 2.3.4. Stupanj 4. mlađi pravosudni policajac – broj pitanja 3

Iz predmeta Poslovi i postupanje pravosudne policije na razini II. provjerava se znanje kandidata u 6 područja ispitivanja

1. Poslovi osiguranja u zatvorskom sustavu, način obavljanja poslova osiguranja i postupanja službenika pravosudne policije u obavljanju poslova osiguranja u zatvorskom sustavu.
2. Dužnosti i zabrane službenika pravosudne policije.
3. Odgovornost za povrede službene dužnosti službenika pravosudne policije.
4. Red i sigurnost u kaznenim tijelima, sredstva prisile i način primjene sredstava prisile u pravosudnoj policiji.
5. Odora i nošenje odore službenika pravosudne policije, vrste naoružanja i opreme službenika pravosudne policije, izgled službenika pravosudne policije, izgled i oprema službenih vozila – specijalnih vozila i vozila za obavljanje redovne djelatnosti kaznenih tijela.
6. Službena iskaznica, službena značka ovlaštenih službenih osoba pravosudne policije i osobna zvanja službenika pravosudne policije.

## 2. PREDMET: Sustav izvršavanja kazne zatvora

### 2.1. Razina I.

#### 2.1.1. Stupanj 1. glavni nadzornik pravosudne policije – broj pitanja 6

Iz predmeta Sustav izvršavanja kazne zatvora na razini I. stupanj 1. provjerava se znanje kandidata u sedam područja ispitivanja:

1. Svrha izvršavanja kazne zatvora i temeljna načela

2. Prava zatvorenika

3. Zaštita prava zatvorenika i mehanizmi zaštite

4. Prava i obveze službenika zatvorskog sustava

5. Etično postupanje u zatvorskom sustavu

6. Nadležnost u izvršavanju kazne zatvora

7. Izvršavanje kazne zatvora.

#### 2.1.2. Stupanj 2. samostalni nadzornik pravosudne policije – broj pitanja 6

Iz predmeta Sustav izvršavanja kazne zatvora na razini I. stupanj 2. provjerava se znanje kandidata u šest područja ispitivanja:

1. Svrha izvršavanja kazne zatvora i temeljna načela

2. Prava zatvorenika

3. Prava i obveze službenika zatvorskog sustava

4. Zaštita prava zatvorenika i mehanizmi zaštite

5. Nadležnost u izvršavanju kazne zatvora

6. Izvršavanje kazne zatvora.

### 2.2. Razina II.

#### 2.2.1. Stupanj 1. viši nadzornik pravosudne policije – broj pitanja 5

Iz predmeta Sustav izvršavanja kazne zatvora na razini II. stupanj 1. provjerava se znanje kandidata u pet područja ispitivanja:

1. Svrha izvršavanja kazne zatvora i temeljna načela

2. Prava zatvorenika

3. Zaštita prava zatvorenika

4. Nadležnost u izvršavanju kazne zatvora

5. Izvršavanje kazne zatvora.

#### 2.2.2. Stupanj 2. nadzornik pravosudne policije – broj pitanja 5

Iz predmeta Sustav izvršavanja kazne zatvora na razini II. stupanj 2. provjerava se znanje kandidata u pet područja ispitivanja:

1. Svrha izvršavanja kazne zatvora i temeljna načela

2. Prava zatvorenika

3. Osnove zaštite prava zatvorenika

4. Nadležnost u izvršavanju kazne zatvora

5. Izvršavanje kazne zatvora.

### 2.3. Razina III.

#### 2.3.1. Stupanj 1. narednik pravosudne policije – broj pitanja 4

Iz predmeta Sustav izvršavanja kazne zatvora na razini III. stupanj 1. provjerava se znanje kandidata u četiri područja ispitivanja:

1. Svrha izvršavanja kazne zatvora i temeljna načela

2. Prava zatvorenika

3. Nadležnost u izvršavanju kazne zatvora

4. Izvršavanje kazne zatvora.

#### 2.3.2. Stupanj 2. stariji pravosudni policajac – broj pitanja 4

Iz predmeta Sustav izvršavanja kazne zatvora na razini III. stupanj 2. provjerava se znanje kandidata u četiri područja ispitivanja:

1. Temeljna načela izvršavanja kazne zatvora

2. Prava zatvorenika

3. Nadležnost u izvršavanju kazne zatvora

4. Izvršavanje kazne zatvora.

#### 2.3.3. Stupanj 3. pravosudni policajac – broj pitanja 4

Iz predmeta Sustav izvršavanja kazne zatvora na razini III. stupanj 3. provjerava se znanje kandidata u tri područja ispitivanja:

1. Prava zatvorenika

2. Nadležnost u izvršavanju kazne zatvora

3. Izvršavanje kazne zatvora.

#### 2.3.4. Stupanj 4. mlađi pravosudni policajac – broj pitanja 4

Iz predmeta Sustav izvršavanja kazne zatvora na razini III. stupanj 4. provjerava se znanje kandidata u tri područja ispitivanja:

1. Osnove prava zatvorenika

2. Nadležnost u izvršavanju kazne zatvora

3. Osnove izvršavanje kazne zatvora.

## 3. PREDMET: Izvršavanje kazneno-pravnih sankcija u zatvorskom sustavu i mjere istražnog zatvora

### 3.1. Razina I.

#### 3.1.1. Stupanj 1. glavni nadzornik pravosudne policije – broj pitanja 6

Iz predmeta Izvršavanje kazneno-pravnih sankcija u zatvorskom sustavu i mjere istražnog zatvora na razini I. stupanj 1. provjerava se znanje kandidata u sedam područja ispitivanja:

1. Kazneno djelo i svrha kažnjavanja

2. Kaznenopravne sankcije i njihovo izvršavanje

3. Opće odredbe o istražnom zatvoru i osnove za određivanje

4. Izvršavanje istražnog zatvora i zaštita prava istražnih zatvorenika

5. Ponašanje istražnih zatvorenika i stegovni prijestup

6. Nadzor nad izvršavanjem istražnog zatvora

7. Specifičnosti u postupanju s istražnim zatvorenicima u odnosu na druge kategorije osoba lišenih slobode.

#### 3.1.2. Stupanj 2. samostalni nadzornik pravosudne policije – broj pitanja 6

Iz predmeta Izvršavanje kazneno-pravnih sankcija u zatvorskom sustavu i mjere istražnog zatvora na razini I. stupanj 2. provjerava se znanje kandidata u šest područja ispitivanja:

1. Kazneno djelo i svrha kažnjavanja

2. Kaznenopravne sankcije i njihovo izvršavanje

3. Opće odredbe o istražnom zatvoru i osnove za određivanje

4. Izvršavanje istražnog zatvora i zaštita prava istražnih zatvorenika

5. Ponašanje istražnih zatvorenika i stegovni prijestup

6. Nadzor nad izvršavanjem istražnog zatvora.

### 3.2. Razina II.

#### 3.2.1. Stupanj 1. viši nadzornik pravosudne policije – broj pitanja 5

Iz predmeta Izvršavanje kazneno-pravnih sankcija u zatvorskom sustavu i mjere istražnog zatvora na razini II. stupanj 1. provjerava se znanje kandidata u pet područja ispitivanja:

1. Kazneno djelo i svrha kažnjavanja

2. Kaznenopravne sankcije i njihovo izvršavanje

3. Opće odredbe o istražnom zatvoru i osnove za određivanje

4. Izvršavanje istražnog zatvora i zaštita prava istražnih zatvorenika

5. Ponašanje istražnih zatvorenika i stegovni prijestup.

#### 3.2.2. Stupanj 2. nadzornik pravosudne policije – broj pitanja 5

Iz predmeta Izvršavanje kazneno-pravnih sankcija u zatvorskom sustavu i mjere istražnog zatvora na razini II. stupanj 2. provjerava se znanje kandidata u 5 područja ispitivanja:

1. Svrha kažnjavanja

2. Kaznenopravne sankcije i njihovo izvršavanje

3. Opće odredbe o istražnom zatvoru i osnove za određivanje

4. Izvršavanje istražnog zatvora i zaštita prava istražnih zatvorenika

5. Ponašanje istražnih zatvorenika i stegovni postupak.

### 3.3. Razina III.

#### 3.3.1. Stupanj 1. narednik pravosudne policije – broj pitanja 4

Iz predmeta Izvršavanje kazneno-pravnih sankcija u zatvorskom sustavu i mjere istražnog zatvora na razini III. stupanj 1. provjerava se znanje kandidata u četiri područja ispitivanja:

1. Kaznenopravne sankcije i njihovo izvršavanje

2. Opće odredbe o istražnom zatvoru i osnove za određivanje

3. Izvršavanje istražnog zatvora i zaštita prava istražnih zatvorenika

4. Ponašanje istražnih zatvorenika i stegovni postupak.

#### 3.3.2. Stupanj 2. stariji pravosudni policajac – broj pitanja 4

Iz predmeta Izvršavanje kazneno-pravnih sankcija u zatvorskom sustavu i mjere istražnog zatvora na razini III. stupanj 2. provjerava se znanje kandidata u tri područja ispitivanja:

1. Kaznenopravne sankcije i njihovo izvršavanje

2. Opće odredbe o istražnom zatvoru i osnove za određivanje

3. Izvršavanje istražnog zatvora i zaštita prava istražnih zatvorenika.

#### 3.3.3. Stupanj 3. pravosudni policajac – broj pitanja 4

Iz predmeta Izvršavanje kazneno-pravnih sankcija u zatvorskom sustavu i mjere istražnog zatvora na razini III. stupanj 3. provjerava se znanje kandidata u tri područja ispitivanja:

1. Kaznenopravne sankcije i njihovo izvršavanje

2. Opće odredbe o istražnom zatvoru

3. Izvršavanje istražnog zatvora.

#### 3.3.4. Stupanj 4. mlađi pravosudni policajac - broj pitanja 4

Iz predmeta Izvršavanje kazneno-pravnih sankcija u zatvorskom sustavu i mjere istražnog zatvora na razini III. stupanj 4. provjerava se znanje kandidata u tri područja ispitivanja:

1. Kaznenopravne sankcije

2. Opće odredbe o istražnom zatvoru

3. Izvršavanje istražnog zatvora

## 4. PREDMET: Uloga pravosudne policije u tretmanu osoba lišenih slobode

### 4.1. Razina I.

#### 4.1.1. stupanj 1. – glavni nadzornik pravosudne policije - broj pitanja 6

Iz predmeta Uloga pravosudne policije u tretmanu osoba lišenih slobode na razini I. stupanj 1. provjerava se znanje kandidata u 5 područja ispitivanja:

1. Program izvršavanja,
2. Specijalizirane intervencije
3. Opći programi tretmana
4. Procjena rizika i potreba, pogodnosti zatvorenika
5. Timski pristup tretmanu.

#### 4.1.2. stupanj 2. – samostalni nadzornik pravosudne policije - broj pitanja 6

Iz predmeta Uloga pravosudne policije u tretmanu osoba lišenih slobode na razini I. stupanj 2. provjerava se znanje kandidata u 5 područja ispitivanja:

1. Program izvršavanja
2. Specijalizirane intervencije
3. Opći programi tretmana
4. Procjena rizika i potreba
5. Timski pristup tretmanu.

### 4.2. Razina II.

#### 4.2.1. Stupanj 1. – viši nadzornik pravosudne policije - broj pitanja 5

Iz predmeta Uloga pravosudne policije u tretmanu osoba lišenih slobode na razini II. stupanj 1. provjerava se znanje kandidata u pet područja ispitivanja:

1. Program izvršavanja
2. Specijalizirane intervencije
3. Opći programi tretmana
4. Procjena rizika i potreba
5. Timski pristup tretmanu.

#### 4.2.2. Stupanj 2. – nadzornik pravosudne policije - broj pitanja 5

Iz predmeta Uloga pravosudne policije u tretmanu osoba lišenih slobode na razini II. stupanj 2. provjerava se znanje kandidata u četiri područja ispitivanja:

1. Program izvršavanja
2. Tretmanski programi i intervencije
3. Procjena rizika i potreba
4. Timski pristup tretmanu.

### 4.3. Razina III.

#### 4.3.1. Stupanj 1. – narednik pravosudne policije - broj pitanja 4

Iz predmeta Uloga pravosudne policije u tretmanu osoba lišenih slobode na razini III. stupanj 1. provjerava se znanje kandidata u tri područja ispitivanja:

1. Program izvršavanja
2. Procjena rizika i potreba
3. Timski pristup tretmanu.

#### 4.3.2. Stupanj 2. – stariji pravosudni policajac - broj pitanja 4

Iz predmeta Uloga pravosudne policije u tretmanu osoba lišenih slobode na razini III. stupanj 2. provjerava se znanje kandidata u tri područja ispitivanja:

1. Program izvršavanja
2. Osnove procjene rizika i potreba
3. Timski pristup tretmanu.

#### 4.3.3. Stupanj 3. – pravosudni policajac - broj pitanja 4

Iz predmeta Uloga pravosudne policije u tretmanu osoba lišenih slobode na razini III. stupanj 3. provjerava se znanje kandidata u tri područja ispitivanja:

1. Osnove programa izvršavanja
2. Osnove procjene rizika i potreba
3. Timski pristup tretmanu.

#### 4.3.4. Stupanj 4. – mlađi pravosudni policajac - broj pitanja 4

Iz predmeta Uloga pravosudne policije u tretmanu osoba lišenih slobode na razini III. stupanj 4. provjerava se znanje kandidata u tri područja ispitivanja:

1. Osnove programa izvršavanja
2. Osnove rizika i potreba
3. Osnove timskog pristupa tretmanu.

# **OBRAZAC T-1**



REPUBLIKA HRVATSKA

MINISTARSTVO PRAVOSUĐA, UPRAVE

I DIGITALNE TRANSFORMACIJE

Uprava za zatvorski sustav i probaciju

Središnji ured za zatvorski sustav

KLASA:

URBROJ:

Zagreb,

Na temelju članka 18. stavak 1. Pravilnika o polaganju ispita za stjecanje zvanja službenika pravosudne policije u zatvorskom sustavu („Narodne novine“, broj \_\_\_\_), izdaje se

**POTVRDA**

**O POLOŽENOM ISPITU ZA ZVANJE**

**(ime i prezime kandidata**, rođen, osobni identifikacijski broj (OIB), službenik/ca pravosudne policije u (naziv kaznenog tijela u kojem je službenik zaposlen)

**položio-la je dana \_\_\_\_\_\_\_ godine, ispit za zvanje (naziv zvanja) za (oznaka razine) razinu i (oznaka stupanja) ispita.**

Potvrđuje se da je navedeni/a upisan/a u Evidenciju o polaganju ispita za zvanje pod rednom/identifikacijskom brojem (identifikacijski broj) pod kojim se kandidat vodi u Evidenciji ispita.

Na temelju članka 9. stavka 2. točke 22. Zakona o upravnim pristojbama („Narodne novine“ broj 115/16 i 114/22), ova Potvrda oslobođena je od plaćanja upravnih pristojbi.

Predsjednik Ispitnog povjerenstva

\_\_\_\_\_\_\_\_\_\_\_\_\_\_\_\_\_\_

MP